
U obiteljskom domu - kućna Crkva 

Blažena Marija od Propetog Petković - Kovač rođena je na 
spomendan Gospe Loretske 10. prosinca 1892. na Korčuli u Blatu i 
odgojena u dobro-stojećoj vjerničkoj obitelji sa 10 djece “kao u 
samostanu”,^ Od majke Marije Marinović naslijedila je radinost, 
štedjivost i pobožnost, a od oca Antuna milosrdnost, pravednost i 
povučenost. Njezino djetinjstvo i mladost obilježeni su obiteljskom 
ljubavlju, molitvom i dobrotvornošću. Veliku čežnju za Isusom mala 
Marija utvrdila je več u 14. godini zavjetovavši mu doživotnu čistoću. 
Završila je osnovnu i građansku školu i dopunila stručnost ručnim 
radom, krojem i učenjem talijanskog jezika^ kao vanjska djevojka u 
talijanskih ss. ančela koje su djelovale vjersko-samaritanski u Blatu od 
1904. do 1919. Od njih je uz pomoć domaćih djevojaka preuzela dječje 
obdanište i čuvalište sa oko 120 do 150 djece i Pučku kuhinju nakon 
što su one napustile Blato godine 1919. Marija je još u djetinjstvu tri 
puta bHa na smrt bolesna i naučila trpjeti tjelesne, ali i duševne boli. 

Bila je izvanredno nadarena djevojka: inteligentna, snalažljiva i 
dobra organizatorica, jasnih ciljeva u radu i načinu kako da se ostvare. 
Njezina djevojačka plodna apostolska založenost u zajednici rodne 
župe Svih Svetih i poslije raznovrsno apostolsko služenje u redovništvu 
kroz Družbu u Crkvi i po Crkvi, izviralo je iz njezine duboke 
navezanosti na Gospodina. Zato su plodovi njezinih žrtava i nauka bili 
prepoznatljivi i trajni u životu njezinih sumještana i suvremenika. 


Laička založenost u rnjesnoj Crkvi 

Vrlo mlada predala se svim žarom laiičkom apostolatu u korist 
svojih mještana - vjerska i školska pouka djece, kulturno-prosvjetni 
rad s njima i s mladima, prigodne predstave i procesije, godišnja 


^ Autobiografski zapisi, računalni prijepis, str. 2. 
2 Isto, str. 9. 

izložba dječjih radova i karitativne usluge mještanima. Djelovala Je u 
nekoliko katoličkih društava, a neke Je i osnovala. Vjerski Je 
poučavala djevojčice - Anđelete (oko 55 djevojčica od 7 do 10 godina) 
prije nego su bile primane u Kćeri Marijine na blagdan Bezgrešnog 
začeća. Godine 1906. postala Je članicom i tajnicom Kćeri Marijinih, 
sa svrhom uzornog kršćanskog i molitvenog života. Od 24 odabrane 
Kćeri Marijine (od 13 do 18 godina), primjerna kršćanskoga i 
sakramentalnog života, uz odobrenje župnika i biskupa, osnovala Je 
godine 1917. udrugu Dobri pastir, čija Je zaštitnica bila bezgrešno 
začeta Djevica, a upravitelj Je bio župnik. NapiS£ila Je i Pravilnik 
Udruge, a svrha joj Je bila - duhovna priprava bolesnika i pripomoć 
župniku da bi mladež pristupala sv. sakramentima. 

Bila Je suosnovateljica i udruge Katoličke majke (g. 1915); 
poučavala Je majke o roditeljskim dužnostima i kršćanskom odgoju 
djece. Postala Je i franjevačka trećoredica i svake prve nedjelje 
održavala im Je pouku o duhu i poslanju trećega reda. Tako je sazrela 
da ostvari naum pronicljiva dubrovačkog biskupa dr. Josipa Marčelića 
koji Ju Je pomno vodio i hrabrio te Je 4. listopada 1920. sa svojih 5 
mladih suradnica ustanovila u Blatu franjevačku redovničku družbu 
Kćeri milosrđa za odgoj siromašnih djevojčica i pomoć nižemu sloju. 

Prije toga osnovala Je g. 1919. besplatno sirotište Sv, Vincence, 
prvo na Korčuli, za djecu većinom bez roditelja. U njemu su odgojene 
i stekle stručnu spremu 144 sirotice. Ovaj odgojni Zavod djelovao Je 
do g. 1946., kad je nasilno zatvoren jer se djeca 'ne odgajaju u 
borbenom duhu'. Komunistička vlast otpustila Je Jedine dvije 
učiteljice redovnice, a djecu bezobzirno rastavila od sestara i 
povjerila svojim ljudima izvan Blata. Zabranili su i rad Kćeri 
Marijinih, okupljanja vjerskih udruga i dječji vjeronauk. 

Skromna samostanska kuća nove, domaće Družbe postala Je 
dvadesetih godina XX. st. rasadište vjerskoga i karitativnoga 
darivanja najpotrebitijima po radu skromnih i požrtvovnih sestara 
zaljubljenih u Isusa i njegovo trpeće lice u liku najugroženijih i 
nejakih. Sestre su razvile i socijalnu s medicinskom pomoći 
osiromašenom puku, navlastito najmlađima pogođenim tragičnim 
posljedicama 1. svj. rata: ''SiromasU djeca i udovice dolaze suznim 
očima.,.da im dadu komad kruha. U sveopćoj neimaštini i 
oskudici “soak se čudi kako možemo uzdržavati i hraniti toliko 
sirotica”,^ svjedoči družbina Kronika. 


^ Kronika Družbe, str. 40, arhiv kuće matice u Blatu. 
^ Isto, str. 31, 


583 



Ksenija Režić, Blažena Marija od Propetog Isusa 


Molitva i pokora s intenzivnim apostolskim radom ispunila je 
Marijinu potrebu za blizinom Oca i taJko je mlada utemeljiteljica 
dozrijevala za velike zadaće u Crkvi i društvu. Nailazila su svakojaka 
iskušenja: uzorna neimaština, bolest i smrt nekoliko mladih sestara, 
skučen prostor djelovanja, gradnje, rad na pravnom i apostolskom 
identitetu Družbe, otpori i nerazumijevanja, ali Marija je bila jaka u 
Bogu. Privukla je Božji blagoslov i naklonost dobročinitelja i vjersko- 
pedagoško te karitativno poslanje svoje Družbe proširila brzo u 
Vojvodinu, Srbiju, Makedoniju i po Hrvatskoj. Bolesnih noga i 
oštećena srca propješačila je Slavoniju i Vojvodinu proseči žito i 
pomoć za svoje sirote, narod i sestre. 

Uporno je radila da svoju mladu zajednicu i pravno veže uz 
Isusovu Crkvu. Godine 1928. Družba je dobila biskupijsko priznanje 
i priključena je Prvom franjevačkom redu, g. 1944. Crkva joj je dala 
Odluku pohvale, a g. 1956. priznanjem Sv. Stolice postala je 
Družbom papinskoga prava. 


Moralno - duhovni lik 

Naša prva blaženica, Marija od Propetoga, bila je tipična žena 
dalmatinskoga krša i topline neba, izdržljiva i dostojanstvena, 
jeronimske čudi, ali majčinskoga srca i bezazlene duše. I sebe je 
odgajala za ispravan odnos poštovanja prema drugima^—djeci, 
sestrama i odraslima, poštujući Božju nazočnost u bližnjemu, napose 
u njegovih zaručnica. Naglašavala je pravednost i milosrdnost, iznad 
svega ljubav i zanimanje za maloga čovjeka, kako nikada ne valja 
ponižavati, obezvrijediti ni najmanje dijete i iskazivati nadmoć 
odrasloga. Znala je pogriješiti i kad bi to uvidjela, jednostavno je i 
ponizno zamolila za oproštenje, ma o kome se radilo. 

- Ljubila je iskrenost, radinost i jednostavnost, a posebno nije 
trpjela dvoličnost i lijenost. Tri su njezina načela od njezine šesnaeste 
godine: Volja Boga moga, ljubiti Boga i bližnjega, raditi na veću 
slavu Božju.^ Prvo pravilo života za nju je ljubav, a drugo: svakom 
opraštati i tješiti tužne i nevoljne.^ Marija je sva bila uronjena u 
otajstvo Presvetoga Trojstva, trojstvene Ljubavi, kako ju je nazivala. 

U Marijinoj se obitelji dnevno molilo, a nedjeljom i blagdanom 
roditelji su s djecom čitali i poučavali ih u vjeri iz tiskanog ikavskog 


® Bilješke za autobiografiju, Bilježnica 1, str. 2, računalni prijepis. 
® Isto, 

Lekcionara s Evanđelistarom (Na Riei, 1880.). Marija se rado 
povlačila na molitvu u samoći župne crkve i u svoju obiteljsku sobu, 
a kao redovnica ostajala je u dugim noćnim molitvama, osobito 
razmatrajući Muku Gospodnju. Bila je izrazito kontemplativna duša, 
ali s puno sposobnosti i ideja za praktično življenje vjere i 
kršćanskoga milosrđa, što je prevladalo da se odlučila za javni 
apostolat u Crkvi. 

U djevojačkim godinama između 16. i 26. g. sastavila je sebi 
Dnevni red s propisanim molitvama, (sv. misa i pričest, krunica 
presvetih rana Isusovih, euh. poklon, molitva Blaženoj Djevici Mariji, 
Anđelu čuvaru, nebeskim duhovima, sv. Tomi za čistoću...), obveza 
prouke Svetog pisma, katekizma, tjedni pohod bolesnicima, učenje 
talijanskoga i njemačkog jezika, te vjerska pouka članica katoličkih 
udruga, ""vršiti dužnost kao kršćanka,,, i Bogu posvećena djevica u 
svijetu""7 Godine 1936. (10. prosinca) kao posvećena žena odlučuje: 
""Netom se probudim pozdraviti u duhu Nebeskog Oca.., pasti na 
koljena i licem prema zemlji pokloniti se Presvetom Trojstvu.”^ 
Obavljala je tri puta na godinu duhovne vježbe. U duhu svojega 
vremena i odgoja neprestano se osjećala odviše grešnom i 
nedostojnom Očeva milosrđa bojeći se daje izbačena iz Očeva srca, 
ali i tada ona želi hvaliti i slaviti dobrotu nebeskoga Oca i žarko moli 
Isusa da oživi ""kćer Tvoga nebeskog Oca”.® 

Nije bilo lako i surađivati s koleričnim blatskim župnikom dr. 
Perom Franulovićem, ali je Marija znala zatajiti sebe i podnijeti 
nepravedne optužbe i klevete i od dvojice sumještana koji su je 
ocrnjivali pred biskupima i svijetom, ne prihvaćajući domaću Družbu 
ni Mariju kao njezinu osnivačicu. Marija i sestre bile su optužene da 
prose iz lakomosti i luksuza i da su se ""namazale nekom 
kozmetikom, a Ja i ne znam što Je prostodušno iz Subotice 

komentira blažena Marija svojoj zamjenici s. Gabrijeli Telenti u Blato. 

Zapisivala je svoja razmatranja, pitanja upravljena Gospodinu i 
odgovore duše, tako da je ustalila neki prisni, izravni dijalog s 
ljubljenim Gospodinom, kojemu povjerava svoje muke i križeve i 
dogovara za sve dnevne manje i veće potrebe i brige u upravljanju 
zajednicama. Ona se jednostavno na nj uvijek oslanjala, s neupitnim 
pouzdanjem u njegovu providnost, baš kao svako dijete okrenuto 


Bilježnica 1, str. 2. 

® Bilježnica 10, str. 26, 10. 12. 1936. 

® Bilježnica 5, str. 22, 9. 12. 1950. 

Pismo s. Gabrijeli TelentU 5. 08. 1925. 

ljubavi i snazi svoga oca, ''Stavite se kao dijete u naručaj Oca i ne 
bojte se''j^ Projekcija je to njezine čvrste djetinje navezanosti na 
zemaljskog oca Antuna kojemu je naličila pažnjom i ljubavlju za siro¬ 
tinju. Materinski tepa malom Isusu: "Janje Božje ... zlato moje”, 
bojeći se da ga ne optereti svojim grijesima. Prisno je komunicirala i 
s Gospom u potrebama svakidašnjeg života i rada. "Majko moja. Ti 
milostivo sagradi nama Zavod u Sabotici, a mi ćemo Tebi kapelicu 
na Prižbt”^^ Jedno i drugo se ostvarilo godine 1930. Kad su joj 
spočitavali da gradi bez novca, spremno je odgovorila: "Kad bih imala 
novac, pouzdavala bih se u novac, a ovako se pouzdajem samo u 
Boga”^^ 

Od ranoga je djetinjstva voljela meditirati u prirodi, na kamenu 
pokraj mora, i, okružena borovima i čempresima, slati izljeve ljubavi 
Stvoritelju čovjeka i prirode. Kao misionarka u Latinskoj Americi 
sastavila je svojevrsnu Pjesmu stvorova na Vigiliju svetkovine 
Presvetoga Trojstva godine 1943., u kojoj s ushitom poziva nebo, 
sunce, ptičice i anđele nebeske da zajedno slave Boga, u pobratimstvu 
sa svim stvorenim. Prepima jakih dojmova, pošto je otkrila zametnutu 
nit posinstva u očinstvu nebeskog Oca pjeva: "Nebesa, uzigrajte od 
radosti,,, dajte hvalu ljubljenom Ocu nebeskom,., zvijezde milo 
zablistojte,., recite mu da ga hvali i blagoslivlje duša i srce moje.”^^ 

Nepopustljiva prema grijehu, Marija se cijeloga života strpljivo i 
uporno izgrađivala, bojeći se da ne izgubi ljubav Očevu. "Stid me je 
radi moje nepostojanosti i slabosti” {meditacija 1954. u svibnju) i 
strogo sebi spočitava nestrpljivost, naglost i moguće pogreške. 

Pošto je godine 1926. dobila žuđeni prsten kao znak da je Isus 
prihvaća kao svoju zaručnicu, Majku Božju zove Isusovom i svojom 
majkom, ali i, neobično, svojom 'svekrvom’, a u svojem redovničkom 
životu moli njezinu pomoć za različite potrebe, svoje. Družbe i 
sestara. Želi da nebeska Marija bude vrhovna glavarica Družbe, 
zaigovornica po svom prečistom Srcu i Imenu, a sve sestre da budu 
druge Marije, majke trpećem čovječanstvu, jer Marija je bila ’ŽM 
tabernakul Božji'. Napose promiče pobožnost sv. krunice "jer bi. Dj. 
Mariju posebno Ijubim”^^ i bratovštinu Škapulara Gospe od Karmela. 


Pouke, sv. rv, str. 87. 

Bilješke, duhovne vježbe. Blato 1, 12.-10. 12. 1936. 
Povijest Družbe 1919.-1939., arhiv kuće matice, str. 200. 
Isto. 

15 Bilješke, Bilježnica 5, str. 23, 19. 06. 1943. 

1® Pouke, sv.V, str. 249, 22. 11. 1959. 

Vjernički i prosvjetiteljski žar 

Žarko je branila svoju katoličku vjeru u sukobu sa staroka- 
tolicima koji su se agresivno nametnuli Blatu, Dosjetljivo naručuje iz 
Zagreba tiskane knjižice o vjeri i pogubnosti starokatolicizma i dade 
ih poslati iz Zagreba na veći broj blatskih adresa, znajući da će 
mnogi otvoriti iz znatiželje jer dolazi iz metropole. Boljela ju je raširena 
pošast psovke, posebice u njezinu užem zavičaju, pa je oblijepila po 
Blatu plakate s citatima o nedoličnom ponašanju psovača i psovanja i 
1939. godine priredila trodnevnicu protiv psovke. 

Njezina briga za čovjeka bila je opća i neumorna. Uz vjerski 
odgoj, pomagala je i u stručnoj izobrazbi djevojčica, djevojaka i žena, 
da nauče sve što mora znati dobra majka i domaćica. Kanila je 
sustavno pomagati i moralno zastranjenim “Magdalenama”, kako je 
zapisala i u onda nepovoljnu okružju pomoći im da se promijene. 
Pazila je i na red i urednost mjesta i smetalo Joj je da je samo jedan 
redar na više tisuća mještana: kako će onda biti reda na javnim 
mjestima. Prekorila je 'učiteljske snage' da se nedovoljno zalažu za 
odgoj djece i mladih. Iako izoštrena osjećaja za socijalnu pravdu, 
Marija nije shvaćala uzroke nepravedne podjele među ljudima, niti je 
poznavala socijalni nauk Crkve, vjerojatno ni encikliku Rerum 
novarum o toj tematici, ali je iz evanđelja naučila da svakoga čovjeka 
mora ljubiti kao dijete zajedničkoga nebeskog Oca, osobito 
ugroženoga, koji upravo svojom božanskom baštinom i posinstvom 
ima pravo na pomoć i ljudsko dostojanstvo i da mu je ona 
suodgovorna za brata u nevolji, dužna pomoći. 

Smjelo je prosvjedovala protiv nezahvalnosti i nebrige mjesnih 
birokrata o ratnoj siročadi, koja su plačući dolazila iz škole u svoje 
samostansko sirotište. Nije se ustručavala prosvjedovati ravna¬ 
teljstvu bolnice u Zemuniku koje nije platilo sestrama novac 
zaslužen u nekoliko mjeseci teškoga rada. 

Izvanredno nadarena i uporna, sa smislom za žrtvu, uključivala 
je sebe i svoje sestre na široka polja ljudskih potreba i solidarnosti 
s potrebitima, ponajprije s najmanjima i nejakima, ali i s odraslima, 
s malim čovjekom svojega zavičaja i zemaljske svjetske obitelji, u 
različitim podnebljima i društveno-političkim prilikama. Bila je 
uvijek i na svakome mjestu misionarka, uporna i hrabra dariva- 
teljica milosrdne ljubavi Spasiteljeve. 

Marijin život sagorio je u trima njezinim velikim ljubavima: 
djetinjoj ljubavi prema nebeskom Ocu, bezuvjetnoj ljubavi prema 
Crkvi i posluhu pastirima, i u milosrdnoj, materinskoj ljubavi u 

odgajanju, poučavanju i služenju sestrama, nejakima i neznatnima, 
s poštovanjem ljudske osobe, i sve to u životnoj radosti. 


Misijska karizma i crkvenost 

U njoj je trajno buktio žar navlještanja Božjeg očinstva i ljubavi 
za svako njegovo stvorenje. Kao djevojčica sanjala je kako govori 
mnoštvu o Bogu i u odrasloj dobi, izgarala je od potrebe da druge uči 
putove njegove i objavi im neizmjernu Njegovu ljubav, da Ga svi 
uzljube, hvale i slave.. 

Zato je s oduševljenjem g.l936, poslala prve Kćeri milosrđa u 
misije latinskoameričkoj sirotinji u Argentinu i postupno u Paragvaj, 
Čile i Peru. S velikim iskustvom iz svoje župne zajednice i prvih 
zajednica Kćeri milosrđa u domovini, krenula je osobno brodom iz 
splitskog Poljuda u proljeće godine 1940. u Argentinu i ondje 
djelovala kao misionarka do 1952. Odlazak u misije bio je vrhunski 
izraz njezine ljubavi za Crkvu. U novim okolnostima, sa skromnim 
znanjem španjolskog jezika, u podneblju velikih klimatskih 
promjena i drugačijih navika i tradicije domorodaca, izvanredno je 
utvrdila sestre u raznolikim misijskim djelima nadahnuta čežnjom: 
'Isuse, daj mi milost da za tebe radim u slici bijednih i zapuštenih, 
koji su moja djeca u tebi... koji si rekao - što učinite jednom od 
najmanjih mojih, meni ste učinilV'.^^ Zanimljivo je kakve je odluke 
znala donositi. Na čast 33 godine Isusova života dosjetljivo odlučuje 
napraviti mnoga dobra djela i inicijative sve u znaku toga broja, 
primjerice nabaviti toliko knjiga o vlastitom trošku za vjerski odgoj i 
pouku vojnika, prihvatiti 33 siročadi i odgajati ih u ljubavi Božjoj, 
mjesečno barem 33 starijih zapuštenih i bolesnih osoba utješiti i 
pomoći im, nastojati otvoriti školu za katehete i zavod za djevojčice 
koje će poslije biti katehistkinje. 

Sav svoj ženski potencijal srca, duše i intelekta uložila je 
velikodušno u vjerski odgoj i rast djece i odraslih, napose kao 
misionarka u vjerskoj pouci vojnika i bolničkog osoblja; značajna je 
njezina socijalna založenost, prosvjetni rad i zdravstveno 
prosvjećivnje, medicinske usluge i njega bolesnih, stručni tečajevi iz 
domaćinstva, prve pomoći, strojopisa; izobrazba kateheta, biti 


17 Bilješke, Bilježnica 5, 19. 06. 1943. 

1® Bilješke, Bilježnica 5, Barrio Argentina, duhovne vježbe 16.-25. 02. 1945. 

'svima sve' kao Pavao (1 Kor 9,22). Odlučna i lucidna o svom trošku 
pripremila je knjigu za vojnike s poukom u vjeri, crkvenim 
zapovijedima, o sakramentima i s prikladnim pjesmama, svjesna 
važnosti pisane riječi za ljudsku i kršćansku formaciju. Revno je 
podupirala i katolički tisak i obvezivala sestre da ga redovito šire. 

Prije nego je otvorila prvu zajednicu Kćeri milosrđa u Čileu, 
otputovala je izvidjeti tamošnje prilike. Na povratku iz Magellana 
ploveći oceanom promatra bezbrižne putnike i nekoliko misionara 
koji se vraćaju s neuspješnih misija. Bila je nedjelja, a u brodskoj 
kapelici samo je nekoliko gospođa od stotinu putnika bilo na misi, 
dok su se drugi bezbrižno zabavljali. Zaboljela ju je ravnodušnost 
ljudi i zavapi Gospodinu: “Sto bih mogla učiniti da se djeca tvoja 
vrate k tebi, da te upoznaju, hvale i ljube?'' 

Uspjeh i potrebe Crkve doživljavala je kao svoje vlastite zadaće, 
radom i ljubavlju za Crkvu i s Crkvom, a molitvom i pokornošću 
posvema poslušna crkvenom autoritetu. Za crkveni jubilej godine 
1933. postavila je kamenu spomen-ploču na ulazu u kapelicu 
matične kuće u Blatu, kad župnik nije dopustio da zajedno obilježe 
jubilej u mjestu. Ponizno se obraćala rimskim papama za različite 
potrebe i uvijek s poštovanjem i podložnošću domaćim biskupima, 
župnicima i mnogim svećenicima, i kad se nije slagala s njima i kad 
je opravdano drugačije planirala. 

Kao prva odgovorna za formaciju svojih sestara Marija Je bila 
savjesna i zahtjevna odgojiteljica, održavala je redovito duhovne 
konferencije za glavarice i odgovornije sestre, te duhovne nagovore 
sestrama, osobito mlađima i podmlatku Družbe, odgajajući ih u 
ljubavi i vjernosti prema Crkvi i njezinu poslanju. 


Kušnjama prema svetosti 

U Rimu je godine 1952. organizirala središnjicu Družbe s 
vrhovnom upravom svoje tada već međunarodne zajednice i otvorila 
nove kuće u Italiji za odgoj djece i njegu starijih, a privremeno boravi 
i u Urugvaju i Španjolskoj. Bila je već teško bolesna, a mnoge obveze 
redovite uprave Družbe i ostale dužnosti i napori izazvali su 
djelomičnu tjelesnu paralizu godine 1953. Jako je trpjela, prikovana 
uz bolesnički krevet, a osjećala se osamljenom i ostavljenom. U 
tjeskobama 'noći duha' koje je tada proživljavala u središnjoj kući u 

Rimu, iskreno povjerava Isusu svoju ljudsku nemoć, osjećaj 
ostavljenosti i neupitno pouzdanje u njegovu intervenciju: “Ne mogu 
sama u mraku, bolesna, razapeta, ostavljena. Sad razumijem 
Tvoju bol na križu u usamljenosti i zapuštenostt”"^^ “Soe ide slabo 
i sve propada, ti stvar uzmi u svoje ruke i milostivo uredV\^^ 
Poslušna službenoj Crkvi prihvatila je njezine pomoćnike i njihove 
odluke, iako je nevino trpjela. 

Godine 1959. nakratko Je posjetila domovinu i ohrabrila sestre, 
a 1961. odrekla se vrhovne uprave i kao zaslužna vrhovna glavarica i 
utemeljiteljica Družbe povukla se u tišinu patnje i molitve da Isus vodi 
dalje svoje djelo. Ni u boli se međutim nije smirila. Bdjela je nad 
Družbom i potrebama Opće crkve, promičući među koncilskim očima 
potrebu da se među pukom obnovi pobožnost Nebeskom Ocu. 
Napisala je i objavila g. 1964. knjižicu Hvale i zazivi Vječnom Ocu. 
Umrla je smireno i vedro na glasu svetosti 9. srpnja 1966. u središnjici 
Družbe u Rimu, a njezini posmrtni ostaci preneseni su nakon tri 
godine s rimskoga groblja Campo Verano u kapelicu središnje kuće. 
Godine 1998. preneseni su u domovinu i sad počivaju u kamenom 
sarkofagu u kripti novoga svetišta u prizemlju matične kuće u Blatu. 

Božja ugodnica, blaižena Marija od Propetog Isusa, prošla je na 
mala vrata ljubavi i žrtve u vječni, nebeski grad Jeruzalem, kao jaka, 
vrsna biblijska žena, i taj lik bio je njezin pedagoški obrazac u 
odgoju djevojčica, majki i redovnica. Bila je radosna majka 
siromaha, ljubiteljica života i Božje ljepote otisnute u njegova 
stvorenja i u prirodu. Božje remek-djelo. 

Na osnovi glasa svetosti Družba je godine 1989. pokrenula 
biskupijski postupak za njezino proglašenje blaženom na Rimskom 
vikarijatu, koji je završen godine 1997. i proslijeđen rimskoj 
Kongregaciji za kauze svetaca. Izrađena je Pozicija (Podnesak) o 
njezinu životu, glasu svetosti i krepostima. Nakon istraživanja i 
glasovanja teoloških stručnjaka i potom uzoritih kardinala i biskupa, 
članova Kongregacije, odlukom Sv. Oca obznanjen je 5. srpnja 2002. 
Dekret o njezinim junačkim krepostima i Dekret o čudu 20. prosinca 
2002. Time su ispunjeni uvjeti za njezinu beatifikaciju. Tom 
veličanstvenom činu proglašenja nove blaženice Crkve u Hrvata bili 
smo oduševljeni očevici u Dubrovniku 6. lipnja ove godine za trećega 
posjeta sv. Oca Ivana Pavla II. Hrvatskoj. Tako smo evo dobili prvu 
hrvatsku blaženicu, da je nasljedujemo u vjeri i štujemo kao 

zagovornicu Božjih milosti po kojima i sami rastemo u ljubavi, vjeri i 
nadi kao članovi istoga mističnoga tijela Kristova - Crkve. 

Njezina temeljna karizma, - milosrdna ljubav, i mnogi drugi 
darovi koje je Bog usadio u materinsko srce blažene Marije, te 
njihovi plodovi koje je pokazala u služenju čovjeku, aktualni su u 
svim vremenima, staležima i životnim razdobljima, jer je to i takvo 
služenje čovjeku vezano za najstalnije i najšire prostore ljudske 
potrebe - biti ljubljen i uvažavan u svojem iskonskom dostojanstvu 
Božjega djeteta i suradnika u spasenju svijeta. Zato nam je naša 
hrvatska blaženica Marija od Propetoga kao i svi blaženici i sveci 
privlačan i ostvariv uzor, dokaz da je Bog svojom ljubavlju i brigom 
za čovjeka nazočan u našoj svakidašnjici i u našem vremenu i 
životnom okruženju. 


BLESSED MARIA OF THE CRUCIFIED PETKOVIĆ (1892-1966) 
First beatified Croatian Woman 

Summarii 


During his third pastoral vlsit to Croatia, pope John Paul 11. 
beatified sister Maria of the Crucified Jesus in Dubrovnik on 6^ 
June 2003. On this occasion the author briefly outlines the life, 
figure and charitable love of the nevr blessed one. She was born at 
Blato on the island Korčula in a devout family with many children. 
She obtained solid education at her early age and shovved various 
spiritual, mental and organizational talents. As a young girl she 
vowed purity and devoted herself to lay apostolate to the benefit of 
those in need. In 1920 she founded a Ffanciscan Convent of the 
Daughters of Charity. The community gradually surpasses the local 
frames, devotes itself to missionary activitles and spreads to the 
countries of South America, Spain and Italy. In 1944 it was approved 
by the Holly See. The Foundress dies in Rome after having seen the 
rich and various fruits of her blessed activities. 


591 



